
UZNESENIE VLÁDY SLOVENSKEJ REPUBLIKY

č. 48
z 19. januára 2010
k návrhu na zefektívnenie účasti civilných expertov v aktivitách krízového manažmentu mimo územia Slovenskej republiky
	Číslo materiálu:
	39344/2009

	Predkladateľ:
	minister zahraničných vecí



Vláda
A. súhlasí
A.1. s návrhom na zefektívnenie účasti civilných expertov v aktivitách krízového manažmentu mimo územia Slovenskej republiky;
B. ukladá 

ministrovi zahraničných vecí 

B.1. vytvoriť nový medzirezortný program pre účely vysielania civilných expertov do aktivít krízového manažmentu mimo územia Slovenskej republiky 

do 31. marca 2010 

B.2. v rámci tvorby rozpočtu verejnej správy na roky 2011 až 2013 uplatňovať vyčlenenie finančných prostriedkov pre účely vysielania civilných expertov do aktivít krízového manažmentu mimo územia Slovenskej republiky za všetkých účastníkov medzirezortného programu 

do 30. apríla 2010 
B.3. v spolupráci s podpredsedom vlády a ministrom vnútra, podpredsedníčkou vlády a ministerkou spravodlivosti, ministrom financií, ministerkou práce, sociálnych vecí a rodiny a ministrom obrany predložiť na rokovanie vlády návrh zákona, ktorý upraví vysielanie civilných expertov do aktivít krízového manažmentu mimo územia Slovenskej republiky 

do 31. októbra 2010 

podpredsedovi vlády a ministrovi vnútra 
podpredsedníčke vlády a ministerke spravodlivosti 
ministrovi financií
ministrovi obrany 
B.4. spolupracovať pri vytvorení medzirezortného programu pre účely vysielania civilných expertov do aktivít krízového manažmentu mimo územia Slovenskej republiky 

do 31. marca 2010 
C. mení 

C.1. text úlohy č. 11 v Pláne práce vlády Slovenskej republiky na rok 2009 schváleného uznesením vlády SR č. 61 z 21. januára 2009 takto: Návrh na zefektívnenie účasti civilných expertov na aktivitách krízového manažmentu mimo územia Slovenskej republiky;
D. odporúča

generálnemu prokurátorovi 

D.1. spolupracovať pri vytvorení medzirezortného programu pre účely vysielania civilných expertov do aktivít krízového manažmentu mimo územia Slovenskej republiky 

do 31. marca 2010.
Vykonajú:
podpredseda vlády a minister vnútra 

podpredsedníčka vlády a ministerka spravodlivosti 
minister zahraničných vecí
minister financií 
minister obrany 
ministerka práce, sociálnych vecí a rodiny

Na vedomie: 
generálny prokurátor 

